En o tercer quatrimestre de 2009, o numero de treballadors estatounitenses yera de 154,4 millons de presonas. D'istos treballadors, un 81% teneban treballos en o  sector servicios. Con 22,4 millons de traballadors o Gubierno ye a primera fuent d'empleyo.[67] Arredol d'un 12% d'os treballados son afiliatos a bel sendicato, estando un 30% a tasa en Europa Occidental.[68] O Banco Mundial sitúa a los Estatos Unitos como lo país en que ye más fácil contratar y despedir treballadors.[69] Entre 1973 y 2003, l'anyo laboral meyano d'un treballador en Estatos Unitos ha creixito en 199 horas.[70] En parte como resultato d'isto, Estatos Unitos tiene a mayor tasa de productividat d'o mundo. En 2008, tamién lideraba la tasa de productividat por hora, pero actualment Noruega, Francia, Belchica y Luxemburgo son por debant.[71] En comparanza con Europa, os impuestos por propiedat y sobre a renta son por un regular mayors, mientres que os impuestos sobre productos gosan estar menors.[72]